**TOOTJA:** Merryfair

**MUDEL:** Tune

Oleme pakutava töötooli spetsifikatsiooni kirjutanud siniselt Teie tehnilise kirjelduse kõrvale, et Teil oleks mugav võrrelda Teie ootusi ja meie pakutavat töötooli. Mõõdud oleme võtnud ise mõõdulindiga reaalse tooli pealt, seetõttu on kõigi mõõtude ees „ca.“ ja mõõdud sentimeetri täpsusega.

Kui Teil tekib küsimusi toote vastavuse osas tehnilisele kirjeldusele, võtke palun ühendust.

**NB! Meil on olemas 1 pakutav tool kokkupandud kujul. Seetõttu pakume Teile võimalust kasutada konkreetse mudeli sobivuse hindamisel lisaks käesolevale dokumendile ka reaalset tooli Teie juures. Saame tooli tarnida Teie juurde koheselt. Palun kasutage seda võimalust!**

* **Minikonkursil tellitava toote omadused:** 
  + Tooli mõõdud, lubatud tolerants kõigis mõõtudes +/-10%:
    - tooli kogukõrgus 1140–1420 mm

Amort, seljatugi, peatugi madalaimas asendis – ca. 109 cm.

Amort, seljatugi, peatugi kõrgeimas asendis – ca. 138 cm.

* + - istme kõrgus 435–555 mm,

Madalaimas asendis – ca. 45,5 cm.

Kõrgeimas asendis – ca. 55,5 cm.

* + - istme minimaalne laius 500 mm;

Istme kõige laiemas punktis on laius ca. 50,5 cm. NB! See ei tähenda, et iste on mistahes punktis 50,5 cm laiune. Istmed on erikujulised kolmemõõtmelised objektid, nii meil kui konkurentidel. Näiteks käetugede tagant mõõtes on istme laius ca. 48 cm ja päris tagant ei olegi võimalik mõõta ümarate nurkade tõttu – raadiuse ja tagakülje piir on ebaselge.

* + - reguleeritav istumispadi ja reguleerimisvahemiku sügavus 480–520 mm.

Kuna konkreetse mudeli seljatugi on väga suures ulatuses kõrgusreguleeritav (10 cm) ja seljatugi on erikujuline, siis mõjutab juba see istme sügavust: kõrgel oleva seljatoe korral on iste „pikem“ ja lühema inimese korral (seljatugi madalamal) on iste „lühem“. Lisaks on Teie poolt soovitud istmepõhja liigutamise funktsioon seljatoe suhtes. Sõltuvalt seljatoe ja istme asendist on võimalik välja mõõta igasuguseid tulemusi, täpselt nagu kasutajal vaja:

* + - * Iste taga, seljatugi all: ca. 48 cm
      * Iste ees, seljatugi all: ca. 52 cm
      * Iste taga, seljatugi üleval: ca. 50 cm
      * Iste ees, seljatugi üleval: ca. 54 cm
  + Pakutaval töötoolil peab olema reguleeritav peatugi.
    - * Kõrgusreguleeritav: ca. 7 cm.
      * Kaldenurk reguleeritav.
  + Tooli võrkseljatugi peab olema kõrge ja pakkuma lülisambale korralikku tuge. Võrkseljatugi on kõrge, seda on kasvõi fotolt näha. Korralik tugi lülisambale on suhteline mõiste, aga antud toolil on vaieldamatult tunda, et tugi on tugevalt vastas. Seljatugi peab olema mustast võrkkangast. Seljatugi on mustast võrkkangast.
  + Pakutaval töötoolil peab olema sünkroonmehhanism ja tooli kõrgust peab saama reguleerida gaasiamordi abil. Sünkromehhanism on, kontrollisime ise üle. Kõrguse reguleerimine toimub gaasiamordi abil. Toolil peab olema võimalik reguleerida istme sügavust ning sellel peab olema kõrgusreguleeritav nimmetugi. Istme sügavus on reguleeritav spetsiaalse mehhanismi abil ja ka seljatuge üles-alla liigutades (vt. mõõdud eelmisel lehel). Nimmetugi on kõrgusreguleeritav koos seljatoega (mitte seljatoe siseselt). Kuna seljatoe kõrgus on reguleeritav 10 cm ulatuses, seetõttu on ka nimmetoe asukoht reguleeritav 10 cm ulatuses. NB! Funktsioon, mida Te ei ole küsinud, aga mis annab nimmetoele väga palju juurde – sellel toolil on nimmetoe sügavus seljatoe suhtes reguleeritav 2 cm ulatuses.
  + Pakutaval töötoolil peavad olema reguleeritavad käetoed: reguleeritav kõrgus, reguleeritav käetoepealne laius ja reguleeritav pöördenurk. Tooli iste peab olema polsterdatud ja kaetud musta kangaga. Pakutava kanga kulumiskindlus peab olema min 100 000 Martindale’i.
    - Käetugede kõrgusreguleerimine: ca. 10 cm ulatuses istmepõhja suhtes.
    - Reguleeritav käetoepealne laius. Küsisime selle mõiste sisu minikonkursi teate kaudu. Vastasite: „käetugi peab võimaldama mugavamat isteasendit inimkehale ning kuna mõiste on üldiselt arusaadavalt selgitamata, siis **loeme käesoleval minikonkursil korrektseks** nii selle, kui käetuge kui tervikut on võimalik liigutada seljatoe suhtes lähemale kaugemale, **kui ka selle, kui käetuge on võimalik liigutada istumispadja suhtes lähemale-kaugemale kas tervikuna (kogu käepidemega)** või vaid selle ülemise osaga.“
      * Pakutaval töötoolil ei ole mehhanismi käetugede laiusesse reguleerimiseks. Sõnastus mehhanismi ei nõua, nõutud on võimalus.
      * Pakutaval töötoolil on käetugede laiusesse liigutamise võimalus tööriista abil. Vajalik on kuuskantvõti, mis tuleb iga tooliga kaasa.
      * Nimelt on käetugede kinnitusaasad ovaalse kujuga, mis võimaldavad mõlemalt poolt seadistada käetoe kaugust ca. 1,5 cm ulatuses.
      * See reguleerimisvõimalus ei ole kindlasti ideaalne, aga ta on olemas.
    - Reguleeritav pöördenurk. Funktsioon on olemas. Seda on raske mõõta või kirjeldada, aga kindlasti liiguvad käetoe pealsed nii nagu vaja.
    - Reguleeritav käetoe pealmine osa pikisuunas (ette-taha). Nimetatud funktsioon ei olnud Teil nõutud, aga mainime ära, et funktsioon on olemas. Ette-taha suunal on käetoe pealsed liigutatavad ca. 5 cm ulatuses.
    - Tooli iste on polsterdatud, kanga värvus on must, kulumiskindlus 140 000 Martindale. Oleme testitulemuse maaletoojalt hankinud ja lisanud käesolevasse dokumenti. Palun klõpsake PDF faili ikoonil:



* + Toolil peab olema must jalarist ja tooli rattad peavad sobima pehmele põrandakattele.  
    Must plastikust jalarist, pehmele põrandakattele sobivad plastikrattad.
  + Pakutava töötooli kandevõime peab olema minimaalselt 120 kg.

<https://www.merryfair.com/store/products/work/tune/>

Vaadake palun alalehte specifications, seal on märgitud kandevõime:   
„Recommended MAX user Weight: 125kg“

* + Töötool peab vastama vähemalt järgmisele standardile: EN 1335 ja töötooli tootja peab rakendama kvaliteedijuhtimissüsteemi vastavalt standardile EN ISO 9001:2015. Dokumendid on olemas, oleme esitanud koos pakkumusega.

Kogus: 170 tk. Eestis laos olemas!

Maksimaalne tarneaeg töötoolidele on 6 nädalat. Paigaldame 1 nädala jooksul.

Töötoolide tarneaadress on Lõõtsa 8a, Tallinn (RITi kontor).

Brožüür tootefotodega:

<https://www.merryfair.com/wp-content/uploads/TUNE.pdf>

Meie enda tehtud foto, täpselt sellised toolid tarnimegi:

